CELEX: 32006R1086
Language: fi
Date: 2006-07-11 00:00:00
Title: Neuvoston asetus (EY) N:o 1086/2006, annettu  11 päivänä heinäkuuta 2006 , euron ja euron käyttöön ottavien jäsenvaltioiden valuuttojen välisistä muuntokursseista annetun asetuksen (EY) N:o 2866/98 muuttamisesta

15.7.2006   
            
            
               FI
            
            
               Euroopan unionin virallinen lehti
            
            
               L 195/1
            
         
      NEUVOSTON ASETUS (EY) N:o 1086/2006,
   annettu 11 päivänä heinäkuuta 2006,
   euron ja euron käyttöön ottavien jäsenvaltioiden valuuttojen välisistä muuntokursseista annetun asetuksen (EY) N:o 2866/98 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 123 artiklan 5 kohdan,
   ottaa huomioon komission ehdotuksen,
   ottaa huomioon Euroopan keskuspankin lausunnon (1),
   sekä katsoo seuraavaa:
   
               (1)
            
            
               Euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annetussa neuvoston asetuksessa (EY) N:o 2866/98 (2) vahvistetaan muuntokurssit 1 päivästä tammikuuta 1999 alkaen.
            
         
               (2)
            
            
               Vuoden 2003 liittymisasiakirjan 4 artiklan mukaan Slovenia on jäsenvaltio, johon sovelletaan perustamissopimuksen 122 artiklassa määriteltyä poikkeusta.
            
         
               (3)
            
            
               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Sloveniassa 1 päivänä tammikuuta 200711 päivänä heinäkuuta 2006 tehdyn neuvoston päätöksen 2006/495/EY (3) mukaan Slovenia täyttää yhtenäisvaluutan käyttöönottamiseksi vaadittavat edellytykset ja Sloveniaa koskeva poikkeus kumotaan 1 päivästä tammikuuta 2007 alkaen.
            
         
               (4)
            
            
               Euron käyttöönotto Sloveniassa edellyttää euron ja tolarin välisen muuntokurssin vahvistamista. Muuntokurssiksi olisi vahvistettava 239,640 Slovenian tolaria 1 euroa kohden, mikä vastaa tolarin tämänhetkistä keskuskurssia valuuttakurssimekanismissa (ERM II).
            
         
               (5)
            
            
               Asetusta (EY) N:o 2866/98 olisi siten muutettava tämän mukaisesti,
            
         ON ANTANUT TÄMÄN ASETUKSEN:
   1 artikla
   Lisätään asetuksen (EY) N:o 2866/98 1 artiklassa olevaan muuntokurssien luetteloon Portugalin escudon ja Suomen markan muuntokurssien väliin seuraava:
   
      ”= 239,640 Slovenian tolaria”
   
   2 artikla
   Tämä asetus tulee voimaan 1 päivänä tammikuuta 2007.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2006.
      
         
            Neuvoston puolesta
         
         
            Puheenjohtaja
         
         E. HEINÄLUOMA
         
      
   
   
      (1)  Lausunto annettu 6 päivänä heinäkuuta 2006 (ei vielä julkaistu virallisessa lehdessä).
   
      (2)  EYVL L 359, 31.12.1998, s. 1. Asetus sellaisena kuin se on muutettuna asetuksella (EY) N:o 1478/2000 (EYVL L 167, 7.7.2000, s. 1).
   
      (3)  Ks. tämän virallisen lehden s. 25.